Document ID: 32007D0556

KOMISSION PÄÄTÖS,
tehty 1 päivänä elokuuta 2007,
päätöksen 2006/415/EY muuttamisesta siltä osin kuin on kyse korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä
(tiedoksiannettu numerolla K(2007) 3696)
(ETA:n kannalta merkityksellinen teksti)
(2007/556/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta 20 päivänä joulukuuta 2005 annetun neuvoston direktiivin 2005/94/EY (3) ja erityisesti sen 63 artiklan 3 kohdan,
sekä katsoo seuraavaa:
(1)
Korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä ja päätöksen 2006/135/EY kumoamisesta 14 päivänä kesäkuuta 2006 tehdyssä komission päätöksessä 2006/415/EY (4) säädetään tietyistä suojatoimenpiteistä, jotta estetään kyseisen taudin leviäminen, mukaan luettuna alueiden A ja B muodostaminen epäillyn tai vahvistetun taudinpurkauksen johdosta.
(2)
Sen jälkeen, kun Tšekissä oli ilmennyt korkeapatogeenisen lintuinfluenssan H5N1-alatyyppiä oleva taudinpurkaus, komissio teki 21 päivänä kesäkuuta päätöksen 2007/434/EY (5), jolla muutetaan päätöstä 2006/415/EY siltä osin kuin on kyse korkeapatogeenisen lintuinfluenssan H5-alatyypin esiintymiseen Tšekin siipikarjassa liittyvistä tietyistä suojatoimenpiteistä.
(3)
Muutaman päivän kuluttua tästä komissio teki 29 päivänä kesäkuuta 2007 päätöksen 2007/454/EY (6) korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä; päätöksellä vahvistetaan päätöksessä 2007/434/EY säädetyt väliaikaiset suojatoimenpiteet Tšekissä sijaitsevien alueiden A ja B sekä kyseisen aluejaon keston osalta.
(4)
Sen jälkeen, kun Saksassa oli ilmennyt korkeapatogeenisen lintuinfluenssan H5N1-alatyyppiä oleva taudinpurkaus, komissio teki 9 päivänä heinäkuuta 2007 päätöksen 2007/483/EY (7), jolla muutetaan päätöstä 2006/415/EY siltä osin kuin on kyse korkeapatogeenisen lintuinfluenssan H5-alatyypin esiintymiseen Saksan siipikarjassa liittyvistä tietyistä suojatoimenpiteistä.
(5)
Päätöksen 2006/415/EY muuttamisesta siltä osin kuin on kyse korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä 13 päivänä heinäkuuta 2007 tehdyllä komission päätöksellä 2007/496/EY (8) vahvistettiin päätöksessä 2007/483/EY säädetyt väliaikaiset suojatoimenpiteet Saksassa sijaitsevien alueiden A ja B osalta. Lisäksi muutettiin Tšekin rajoitusalueiden rajaamista ja Tšekin soveltamien toimenpiteiden kestoa, jotta voitiin ottaa huomioon kyseisen jäsenvaltion epidemiologisen tilanteen muuttuminen.
(6)
Tšekki ilmoitti 12 päivänä heinäkuuta 2007, että alueella A sijaitsevilla siipikarjatiloilla on vahvistettu kaksi uutta taudinpurkausta, minkä vuoksi Tšekkiä koskevien suojatoimenpiteiden soveltamista on tarpeen jatkaa. Yhteisön lainsäädännön selkeyden nimissä vaikuttaa lisäksi asianmukaiselta, että alueella A sijaitsevat rajoitusten alaiset alueet luetellaan aakkosjärjestyksessä erottelematta suoja- ja valvontavyöhykkeitä toisistaan.
(7)
Sen vuoksi päätöstä 2006/415/EY olisi muutettava.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2006/415/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 1 päivänä elokuuta 2007.

Labels: 3
0
18
6